Heigo Mirka

Heigo-Leevi Mirka (20. aprill 1944 Kuressaare – 14. august 2025) oli eesti muusik, muusikapedagoog ja ettevõtja; ansambli Rock Hotel asutajaliige ja kunstiline juht (1978–2022). 

Ta lõpetas 1969. aastal Tallinna Muusikakooli kontrabassi erialal ja töötas hiljem samas muusikakoolis bassiõpetajana. 

Enne ansambli Rock Hotel asutamist oli Mirka mänginud basskitarri ansamblites Optimistid (1965–1969) ja Psycho (1974–1977).

Kui Heigo Mirka mahukat isiklikku plaadi- ja lindikogu kuulamas käinud ning rock'n'roll'i eelistanud noored muusikud asutasid 1978. aastal ansambli Rock Hotel, oli ka Mirka selle asutajaliige ja sestpeale 44 aastat kunstiline juht. Ansambel sai kohe laia kõlapinna, rokkides Eesti Televisiooni saatesarjas "Muinaslood muusikas". Mirka mängis ansamblis basskitarri ja laulis Rock Hoteli tegevuse algusest kuni lõpuni 2022. aastal. 

Heigo Mirka on Rock Hoteli repertuaaris olnud laulude "Möödas on öö", "Vana raadio", "Ämblik", "Kana", "Üheskoos" autor. Ta on kirjutanud sõnad sellistele populaarsetele lauludele nagu "Kui oleksin tuul", "Kuulsuse ahelad", "Tähti üheks õhtuks", "Kevadelaul", "Videvik", "Kikilips", "Kuidas läks sul see mäng", "Teesklus", "See on nii" jm. 

Ta on mänginud mängufilmis "Ma pole turist, ma elan siin" (1989) baarmen Peetrit.

Maetud Tallinna Rahumäe kalmistule. 

 Viited 

 Välislingid 
 "Ansambli Optimistid kitarrist Heigo Mirka ja solist Heiki Johannson". Foto: Arnold Moskalik, 19. september 1968. arhiiv.err.ee
 Muusik Heigo Mirka vastu võtmas saate "Soovid, soovid, soovid..." auhinda. Foto: Heidi Maasikmets, 1980. arhiiv.err.ee
 Televaatajani jõuab värske sari menubändist Rock-Hotel. Telesaated, 3. november 2022
  Andres Oja: Heigo Mirka palju ei rääkinud, aga tegi palju. eeter.err.ee, 15. august 2025
 Ivo Linna ja Harry Kõrvits meenutavad Rock Hoteli bändikaaslast Heigo Mirkat: pillimehena oli ta täielik ansambli süda. kroonika.delfi.ee, 15. augist 2025


Kategooria:Eesti muusikud
Kategooria:Rahumäe kalmistule maetud
Kategooria:Sündinud 1944
Kategooria:Surnud 2025